internet vaartha 114 Views
ముంబై : యాక్సిస్‌బ్యాంకు సువిధా ఇన్ఫోసెర్వ్‌ సంయుక్తంగా నానోక్రెడిట్‌ రుణాలను జారీచేస్తున్నాయి. పట్టణ ప్రాంతాల్లోని అల్పాదాయ వర్గాల కోసం యాక్సిస్‌, సువిధా సంస్థలు రెండ కలిసి జారీచేస్తున్నాయి. నానో క్రెడిట్‌పథకం కింద రూ.15వేల వర కూ రుణం అందుతుంది. స్వల్పకాలికరుణం లేదా ఓవర్‌డ్రాప్టుగా బ్యాంకు అందిస్తుంది. మొత్తం 35 మిలియన్ల సువిధా కస్టమరు కూడా ఈ సౌకర్యం అందుకుంటారు. దేశవ్యాప్తంగా ఉన్న 22 వేలకుపైగా సువిధా యాక్సిస్‌ బ్యాంకు బిసి ఔట్‌లెట్లలో ఈ సదు పాయం ఉంటుంది. దరఖాస్తుచేసిన ఒకటిరెండు గంటల్లోనే రుణం లభిస్తుంది. ప్రీపెయిడ్‌కార్డుల ద్వారా సునాయాసంగా యాక్సెస్‌ చేసుకోవచ్చు. బ్యాంకు ఎటిఎంలు, పాయింట్‌ ఆఫ్‌ సేల్‌ మెషిన్‌లద్వారా చెల్లిం పులు చేసుకునే సదుపాయం ఉంది. యాక్సిస్‌బ్యాంకు ఎగ్జిక్యూటివ్‌ డైరెక్టర్‌ రాజీవ్‌ ఆనంద్‌ మాట్లాడుతూ పట్టణప్రాంత సూక్ష్మరుణపరపతి మరింత నెరవేర్చినట్లవుతుందని వెల్లడించారు. సువిధా ఇన్ఫోసెర్వ్‌ వ్యవస్థాపకులు పరేష్‌ రాజ్దే మాట్లాడుతూ ఇదొక విప్లవాత్మక కార్యాచరణ అన్నారు. ఆధార్‌ ఇకెవైసి సాయంతో పట్టణప్రాంత నిరుపేదలకు రుణపరపతిని సునాయాసం చేయగలిగామన్నారు.